קרין מאיר רובינשטין

קרין מאיר רובינשטין (נולדה ב-23 באפריל 1971) היא המנכ"לית והנשיאה של האיגוד הישראלי לתעשיות מתקדמות (IATI), ארגון הגג הישראלי לתעשיות ההיי-טק ומדעי החיים.

ביוגרפיה 
נולדה בתל אביב. אביה הוא שי מאיר, שניהל את מגדל שלום מאיר, ואביו, מרדכי מאיר, סבה של קרין, היה ממקימי המגדל. למדה בתיכון אליאנס.

בשנת 1992 קיבלה תואר ראשון בכלכלה בהצטיינות באוניברסיטת תל אביב. בשנת 1996 השלימה תואר ראשון במשפטים ותואר שני במנהל עסקים (ופיננסים) מאוניברסיטת תל אביב.

בשנים 1996–1997 התמחתה במשרד עורכי דין הורביץ ושות'. בשנת 1997 הצטרפה למשרד עורכי הדין אפרתי גלילי, ובהמשך הפכה לשותפה בכירה במשרד ומנהלת הפיתוח העסקי. בשנים 2008–2010 ייסדה וניהלה את מחלקת הפיתוח העסקי במשרד עורכי הדין הרצוג, פוקס, נאמן ושות'.

משנת 2011 משמשת מנכ"לית ונשיאה של האיגוד הישראלי לתעשיות מתקדמות (IATI), ארגון הגג הישראלי לתעשיות ההיי-טק ומדעי החיים, המאגד למעלה מ-700 חברים מכל הסקטורים בישראל: חברות בוגרות, מרכזי פיתוח רב לאומיים, קרנות הון סיכון, סטארט אפים, חממות, מרכזי חדשנות של עיריות, חברות מסחור אקדמאיות ורפואיות ועוד.

מאיר רובינשטין נבחרה פעמיים ברציפות לאחת מ"100 הצעירים המובילים בעסקים" של מגזין "פורבס" ישראל, וכן כאחת מ"40 הצעירים המובילים בעסקים" של דה-מרקר. קרין מייצגת תדיר את ישראל ותעשיית החדשנות הישראלית כדוברת ראשית בכנסים מובילים בכל העולם ובאו"ם בנושאי חדשנות, ומכהנת כשופטת בתחרויות טכנולוגיה רבות בעולם ובישראל.

נשואה לגולן רובינשטין ואם לשלושה ילדים. מתגוררת בתל אביב.

תפקידים 
 מנכ"לית ונשיאה של האיגוד הישראלי לתעשיות מתקדמות (IATI).
 חברה בחבר הנאמנים של אוניברסיטת תל אביב.
 מכהנת כחברת מועצת המנהלים של קרן תל אביב יפו לפיתוח.
 יו"ר הוועדה לקשרי מחקר ופיתוח בינלאומיים במועצה הלאומית למחקר ולפיתוח.
 חברה בוועדת הפיקוח אחר עמידה ביעדי רשות הפטנטים במשרד המשפטים.
 חברה בוועדת ההיגוי לקידום החברה הערבית בתעשיית ההיי טק.

קישורים חיצוניים 
 מאמרה של קרין ב"ספר ההייטק הישראלי" של דה-מרקר, מבט על 2021, סימון מטרות התעשייה על מנת לדחוף את הכלכלה. דה מרקר, דצמבר 2020
 סקר התעשייה של רשות החדשנות ו-IATI. גלובס, 21 ביולי 2020
 הקפאת תקציב רשות החדשנות - פגיעה אנושה בענף. כלכליסט, 23 בפברואר 2020
 קרין מאיר רובינשטין, הקמת קרנות היי-טק מחייבת הדרכה והכשרה למוסדיים, דה מרקר, 13 ביולי 2017
 עידן רבי, "פחות מ-5% מההשקעות בהיי-טק בוצעו על ידי ישראלים", גלובס, 15 ביולי 2015
 קרין מאיר רובינשטין, כך ישראל יכולה להכות את מדד החדשנות של בלומברג, דה-מרקר, 12 בפברואר 2013
 Karin Mayer Rubinstein, More than positioning: Israel's tech challenges, The Jerusalem Post, September 5, 2016
 שגית פסטמן, שיעור מספר 10: אל תפחדי להיכשל, סלונה, 31 בדצמבר 2013

הערות שוליים 

מנכ"ליות ישראליות
מנכ"לים ישראלים
עורכות דין ישראליות
עורכי דין ישראלים
קרין
בוגרות תיכון אליאנס (תל אביב)
בוגרי תיכון אליאנס (תל אביב)
תל אביב-יפו: אישים
בוגרות אוניברסיטת תל אביב
בוגרי אוניברסיטת תל אביב
בוגרות אוניברסיטת תל אביב: משפטים
בוגרי אוניברסיטת תל אביב: משפטים
יושבי ראש ונשיאי עמותות
פעילי מפלגת תל"ם
ישראליות שנולדו ב-1971
ישראלים שנולדו ב-1971